মহাসড়কের আতঙ্ক | Bangladeshism
রাঙ্গামাটির গহীনে লুকানো অসাধারন সৌন্দর্য সাজেক : এক খন্ড মেঘের রাজ্য মিশন চিম্বুক-২, বান্দরবান বিতর্কিত চূড়ার পথে যাত্রা…!!! বাংলাদেশের পাঁচটি অপূর্ব সুন্দর স্থান, না গেলেই নয়..!!!! Home Public Concerns মহাসড়কের আতঙ্ক
By Bangladeshism Desk - October 5, 2016 59 SHARE
tweet সোহেল হাবিব সম্প্রতি রাঙ্গামাটি থেকে ঢাকা আসার জন্য হানিফ পরিবহনের বাসের টিকেট করেছিলাম। আর সেটা জানতে পেরে পরিচিত এক বড় ভাই আমাকে সতর্ক করে বললেন, তুমি চেষ্টা করে দেখ অন্য কোনো পরিবহনের টিকেট পাওয়া যায় কিনা।হানিফের গাড়িতে যাওয়ার দরকার নাই।কারণ জানতে চাইলে বললেন, হানিফের গাড়ি রাস্তায় চলে বেপরোয়া গতিতে। ড্রাইভার যদি কোনো কারণে একটু বেখেয়াল হয় তাহলে আর উপায় নাই।
কিন্তু না ঈদের সময় তাই অন্য কোনো গাড়ির টিকেট আর যোগাড় করা সম্ভব হলো না। তাই হানিফের গাড়িতেই ফিরতে হলো ঢাকায়। রাঙ্গামাটি থেকে হাটহাজারি পর্যন্ত সব ঠিক ছিল, কিন্তু হাটহাজারি পার হয়েই গাড়ি যে গতিতে টানতে শুরু করল তা একেবারে বলাবাহুল্য। প্রথমদিকে যাত্রীরা কিছুটা হইচই করলেও পরে তারাও ক্লান্ত হয়ে পড়ল, কিন্তু ক্লান্ত হলো না ড্রাইভার।সে তার আপন মনে চালিয়ে গেল, শুধু তাই না, যেখানে যেভাবে পেরেছে সে সেভাবেই অন্য গাড়িকে ওভারটেক করেছে। যাক ভাগ্য ভালো শেষ পর্যন্ত কোনো দুর্ঘটনা ছাড়াই ঢাকা পৌঁছাতে পেরেছিলাম। এবার আসি অন্য পরিবহনের কথায়। এনা পরিবহন ইতোমধ্যে বিখ্যাত হয়ে উঠেছে ঢাকা-সিলেট মহাসড়কে একের পর এক দুর্ঘটনা ঘটিয়ে।তাই অন্যান্য পরিবহনের চালকরাও একশ’ হাত দূরে থাকে এখন এনা পরিবহনের কোনো বাসকে দেখলে। যেমন একজন চালক বলেছেন, ‘এনা বাস দেখা মাত্রই নিরাপদ দূরত্বে গাড়ি সাইড করি। বাস চলে যাওয়ার পর আবার রওয়ানা দেই’। এ মহাসড়কের যাত্রীদের কাছেও এনা বাস তার বেপরোয়া গতির কারণে বেশি পরিচিত। সড়কটিতে সবচেয়ে বেশি দুর্ঘটনায়ও এনা বাসকে দায়ী করছেন যাত্রীরা। দুর্ঘটনা নিয়ে কাজ করা একটি বেসরকারি সংস্থার পর্যবেক্ষণেও দুর্ঘটনা প্রবণ হিসেবে এনার নাম রয়েছে এক নম্বরে।
এ বাসে উঠে নিরাপদে নামতে পারলেই স্বস্তির নিঃশ্বাস ফেলেন যাত্রীরা। ঢাকা–সিলেট ও ঢাকা–ময়মনসিংহ দুই মহাসড়কেই রীতিমতো আতঙ্ক এনা বাস।
সেন্টার ফর ইঞ্জুরি প্রিভেনশন অ্যান্ড রিসার্চ বাংলাদেশ (সিআইপিরবি) নামে সংগঠনটি সড়কের প্রকৌশলগত ত্রুটি, এডুকেশন এবং অ্যাডভোকেসি নিয়ে কাজ করে।
তাদের পর্যবেক্ষণেও দেখা গেছে, ঢাকা–সিলেট মহাসড়কে ৩০ থেকে ৩৫ ভাগ দুর্ঘটনার জন্য দায়ী দূরপাল্লার বাস। আর সবচেয়ে বেশি দুর্ঘটনা ঘটাচ্ছে এনা বাস। মহাসড়কে এ বাসের গতি যেখানে ৮০ থাকার কথা, সেখানে ১০০ থেকে ১২০ গতিতে ছুটে চলে।
একজন যাত্রীর বক্তব্য হলো, বাড়িতে যাওয়ার জন্য এনা বাসে উঠি। কয়েকবার গিয়ে আর যাবো না শপথ করেছি। কারণ এনা বাসের চালক যাত্রীদের জীবনকে তুচ্ছ মনে করে। মহাখালী থেকে উত্তরা হয়ে টঙ্গী পেরিয়ে ঢাকা–সিলেটে মহাসড়কে ওঠে এনা। আর তখনই গতি বেড়ে যায় বাসের। সড়ক পথে না আকাশ পথে বাসটি চলছে, তা কেবল বাসের যাত্রীরাই বুঝতে পারেন।
ঢাকা–সিলেট রুটে গত ঈদে এনার বাসচাপায় একই পরিবারের ৭ জন নিহত হয়েছিলেন। কয়েক ‍মাস আগে খিলক্ষেতে একইভাবে প্রাইভেটকারকে চাপা দিলে একই পরিবারের তিনজন নিহত হন।
এনা বাসের মালিক খন্দকার এনায়েতুল্লাহ একটি গণমাধ্যমকে বলেন, ‘কোনো মালিক চায় না দুর্ঘটনা ঘটুক’। তবে, ঈদের সময় চালকরা বেপরোয়া গতিতে ছুটেছে। ওই সময় স্পিড লিমিট ভেঙে ফেলেছিলো ড্রাইভাররা। ঈদের পরে আবার কঠোরভাবে সর্বোচ্চ গতি ৮০ কিলোমিটার মানা হচ্ছে।’
দুর্ঘটনা ঘটুক সেটা তো আমরাও চাই না। তাছাড়া, আমাদের জীবনের নিরাপত্তার বিষয়টির প্রতি তো আমাদেরই সর্বোচ্চ গুরুত্ব দিতে হবে, তাই না? আর হ্যাঁ, সে কারণেই আমরা যখন কোনো পরিবহনের টিকিট কাটব, তখন সে পরিবহন সম্পর্কে জেনে নিয়ে তারপর টিকিট কাটব। আর বাস মালিক, চালক, শ্রমিকদের প্রতি আমাদের অনুরোধ আপনাদের জীবনের নিরাপত্তা নিয়েও একটু ভাবুন।আপনাদের ঘরেও তো স্ত্রী, সন্তান, মা-বাবা আছেন, তাদের কথা ভাবুন। কোনো দুর্ঘটনায় যদি আপনার জীবনটাই চলে যায় কিংবা আপনি পঙ্গু হয়ে যান তা হলে আপনার প্রিয়জনদের জীবনে যে দুর্গতি নেমে আসবে তার কথা একটু চিন্তা করুন।
Previous articleবদরুলকে নিয়ে তার এক সহপাঠীর বক্তব্যNext articleতৃতীয় বিশ্বযুদ্ধ নিয়ে আমাদের ভাবনা কি Bangladeshism Deskhttps://facebook.com/nahidrains.profileBangladeshism Project is a Sister Concern of NahidRains Pictures. This website is not any Newspaper or Magazine rather its a Public Digest to share experience and views and to promote Patriotism in the heart of the people.
১০০% ফ্রি-তে সিনেমা দেখতে দিয়েও পাইরেসী – কুকুরের লেজ হয় না... December 14, 2016 এবার সিলেটে জঙ্গী অভিযান – সোয়াত ঘিরে রেখেছে আতিয়া মহল March 24, 2017 যেভাবে সারাবিশ্বে সচল ISIS!!!!!! August 9, 2016 আমরা দুঃখিত, তবে ছবিটা ভুল হলেও ঘটনা মিথ্যা নয় November 20, 2016 বাংলাদেশ – ভারত প্রতিরক্ষা চুক্তি ! ! ! March 26, 2017 ');